Narodna skupština
20151023

Dame i gospodo narodni poslanici, poštovani potpredsedniče, gospodine Bečiću, uvažena gospođo Bošković Bogosavljević, poštovane gošće i gosti iz Ministarstva, gospodin Neđo Jovanović je sada pomenuo nekoliko reči, opstrukcija, destrukcija, ali ključna reč, gospodine Jovanoviću za moje delanje, u odnosu na ovu vlast je dekonstrukcija. Moram ovde sada da vam kažem, kada vi npr. sugerišete, npr. i meni, da bi možda destruktivno bilo kada bismo usmerili svoje delanje ka amandmanima - briše se, da je upravo gospođa Bošković Bogosavljević, danas prihvatila kao prvi amandman, amandman gospodina Petrića, gospodine Jovanoviću, koji glasi – briše se.Da li to znači gospodine Jovanoviću, da gospođa Bošković Bogosavljević, članica vaše stranke destruktivno deluje u ovoj Narodnoj skupštini. Pa, ne znači, gospodine Jovanoviću. Zato ja vama preporučujem, gospodine Jovnoviću da prihvatite, da ja u svom delanju i mi narodni poslanici Nove stranke, kada podnosimo amandmane - briše se, da to znači da imamo jak razlog za to da je obično reč o nepopravljivom zakonu i da mi amandmanima, gospodine Jovanoviću, hoćemo da anuliramo i ono što je značenje i vrednost tog lošeg predloga zakona. Zato ja mislim da je dobro da se dogovorimo i oko toga da se uvaži argumentacija nas poslanika Nove stranke kada podnosimo amandmane briše se, sada to nije bio slučaj, jer se ne radi o destrukciji, nego o onome što ja mislim vrlo precizno, primereno, saglasno i rečniku srpskog jezika, i delovanje u politici može da se nazove, gospodine Jovanviću, dekonstrukcijom lošeg delanja nekoga ko nastupa u ime izvršne vlasti. Hvala.